HBDH'yî şewatê depoyê Yed-î Eminî girewt serê xo. Îzahato ke bi sernameyê Milîsanê HBDH'yî ame weşanyane de  ame vatene zafê wesayîtanê depoyî aîdê îstîxbaratî û dezgehê bînî yê dewlete yê.
îzahatî de wina ame vatene: "15'ê Êlule de ser depoyê Yed-i Emin ê Bursa de milîsanê ma çalakîyêk kerde. Nê cayî de bi seyan wesayîtê emnîyetî estê û hetê ma ra no ame tesbîtkerdene ke zafêrîyê nê wesayîtan aîdê îstîxbarat û dezgehanê bînan ê dewlete yê. Çalakîye de seatêke teqayîş dewam kerd û bi desan wesayîtî bîyê wele. Medyaya îqtîdarî sey her wextî rastîye nimite û bi xeberanê zûran şewatê depoyî sey şewatêko normal mojnayo.
